Απόντες

Οι Απόντες είναι ελληνική δραματική ταινία του 1996, σε σκηνοθεσία του Νίκου Γραμματικού. Το σενάριο το έγραψε ο σκηνοθέτης σε συνεργασία με τον συγγραφέα και σεναριογράφο Νίκο Παναγιωτόπουλο.

Υπόθεση

Έξι παιδικοί φίλοι από τη Σαλαμίνα συναντιούνται σποραδικά στο διάστημα από το Ευρωμπάσκετ του 1987 μέχρι το Μουντιάλ του 1994. Μέσα σε αυτήν την επταετία η ζωή τους εξελίσσεται και η σχέση τους περνά στάδια. Βλέπουμε τις διαφορετικές τους κοσμοθεωρήσεις, τις ιδεολογικές τους διαφωνίες, τους καβγάδες, τις σχέσεις τους με τις γυναίκες, τους διαφορετικούς επαγγελματικούς δρόμους, την απόσταση που τους χωρίζει και τη φθίνουσα πορεία της φιλίας τους. Ταυτόχρονα με την ιστορία των έξι φίλων, βλέπουμε και τις σημαντικές αλλαγές που συμβαίνουν στο εγχώριο και παγκόσμιο επίπεδο εκείνη την περίοδο.

Διανομή
 Ηθοποιός  Ρόλος Βαγγέλης Μουρίκης  Σάκης Τάσος Νούσιας Γιάννης Αιμίλιος Χειλάκης  Αντώνης Κωνσταντίνος Σταρίδας  Νίκος Νίκος Γεωργάκης  Ανδρέας Γιώργος Ευγενικός  Μανώλης Αντώνης Αντωνίου Θανάσης, πατέρας του Νίκου Μηνάς Χατζησάββας  Ανδρέας Άρτο Απαρτιάν  Κωστής Βιβή Κόκκα  Σταυρούλα, σύζυγος Μανώλη Ανατολή Αθανασιάδου  φίλη Νίκου

Βραβεία/Διακρίσεις
Η ταινία απέσπασε 4 βραβεία στο Φεστιβάλ Κινηματογράφου Θεσσαλονίκης το 1996 (καλύτερης ταινίας μεγάλου μήκους, σκηνοθεσίας, σεναρίου και β’ ανδρικού ρόλου).Ενα βραβείο για έξι! Επίσης, πήρε το βραβείο καλύτερης ταινίας από την Πανελλήνια Ένωση Κριτικών Κινηματογράφου και από τα Κρατικά Βραβεία Ποιότητας ΥΠΠΟ.

Παραπομπές

 Εξωτερικοί σύνδεσμοι 

 Απόντες στο IMDb

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1996
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου